Pulmalehel on, või vähemalt  võiks pulmapeol olla oluline roll. Ja mitte ainult pruutpaarile endale, vaid kõigile külalistele. Pulmaleht võiks tutvustada põgusalt mõlemat abiellujat ennast, kajastada nende tutvumise - armumise lugu ning kirjutada nende tegemistest koos ja/või eraldi. Pulmaleht oleks sobivaks vahendiks ka pulma kutsutud külaliste tutvustamisel nii sõnas kui pildis. Pruutpaari tutvusringkonnas on kindlasti selliseid inimesi, kes varem ei ole omavahel üldse kohtunud. Mida suurema külalistearvuga pulm, seda raskem on kõiki  nägusid - nimesid meelde jätta (aastate pärast ka meenutada). Pulmaleht peaks sisaldama ka nalja ning huumorit, sest pulm on eelkõige lõbus pidu.